Raitoji policija

Raitoji policija – ant žirgų ar kupranugarių patruliuojanti policijos rūšis.

 Savybės 
Dažnai atlieka reprezentacinę funkciją, kartais pasitelkiama minių valdymui. Raitasis policininkas dėl savo paaukštintos padėties gali geriau matyti aplinką, geriau matosi. Taip pat raitoji policija sėkmingai gali vykdyti prevencinį patruliavimą parkuose, skveruose ir kitose automobiliu sunkiai pasiekiamose viešosiose vietose.Raitasis policijos būrys gavo galimybę įrodyti savo vertę

Raitosios policijos patruliavimas miniose gali sukelti ir pavojų aplinkinių sveikatai bei gyvybei, dėl to minių valdyme ši priemonė naudojama tik būtiniausiais atvejais.

XVIII a. Prancūzijos Nacionalinės žandarmerijos pradininkė Maréchaussée tapo pirmąja organizacija, pareigūnams suteikusia galimybę pareigas atlikti ant žirgų.M. Petard, "Le cavalier de la maréchaussée", pages 22-27 "Uniformes" nr 85 Album 12 Iki pat XX a. dauguma Europos šalių dėl blogų kelių bei didelių atstumų tarp miestų stengėsi turėti raitosios policijos pajėgas.

Šiais laikais raitosios policijos naudojami pakinktai yra panašūs kaip įprastų raitelių, tik pritaikyti policijos veiklai atlikti. Svoriui sumažinti policija dažniau naudoja sintetinius balnus vietoj odinių. Įprastai raitasis patruliavimas trunka ilgai, o policininkas su savimi turi ir kitos ekipiruotės. Kad mažiau slystų, žirgų pasagos būna specialiai sustiprintos arba su gumos paviršiumi, nes žirgas dažnai pareigas atlieka asfaltuotuose keliuose. Taip pat guminės pasagos sukelia mažiau triukšmo.

Afrikos ir Artimųjų Rytų šalių raitoji policija naudoja kupranugarius.

Vieną didžiausių raitosios policijos būrių turi Niujorko policijos departamentas – 2016 m. šis departamentas turėjo 55 žirgus.

JAV–Meksikos pasienyje patruliuojantys žirgai yra specialiai maitinami, kad jų išmatos neterštų gamtos rezervatų ir parkų.

 Šaltiniai 

Kategorija:Policija
Kategorija:Arkliai